hu hu hu hu hu hu hu hu hu hu hu es hu hu hu hu es es hu en hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Ponori Thewrewk Árpád – Wikipédia
Ponori Thewrewk Árpád (Pozsony, 1839. december 30. – Budapest, 1903. november 4.)[1] irodalomtörténész, kritikus, a Garay János Társaság első alelnöke.
1903. november 4. (63 évesen)
Ponori Thewrewk József és Achs Magdolna fia, Ponori Thewrewk Emil és Török Aurél testvére.
A gimnázium első osztályát Pozsonyban végezte, a többit Budapesten a Piarista Gimnáziumban. Budapesten az egyetemen klasszika-filológiát hallgatott. A diploma megszerzése után három évig magánintézeti nevelőként dolgozik. 1862-től 1869-ig az eperjesi királyi katolikus főgimnázium tanára, ahol önképzőkört vezetett és ifjúsági könyvtárat létesített. 1867-ben latin, görög, német nyelvekből és irodalomból tanári vizsgát tett. 1869. október 9-étől pozsonyi, és végül 1872. október 2-ától budapesti gimnáziumi tanár a II.kerületben, 1889-ig. Ezek után a budapesti II.kerületi főreáliskolában tanított.
Utazásai: 1874-ben Olaszországban járt, 1877-78-ban Németországban, hosszabb időt töltött Lipécsében, Drezdában, Berlinben. Berlinben felfedezte II. Lajos magyar király legrégebbi nürnbergi arcképét.
Petőfi Sándor költészetének tanulmányozásával és a görög színpaddal foglalkozott nagyon sokat. Művei közül a középiskolai tankönyveket, az irodalomtörténeti és nyelvészeti tanulmányokat, emelhetjük ki. Humoros jellegű munkákat is írt.
Latin nemi szabályok magyar versekben (Kassa, 1864)
Pandora (A nagyidai cigányok bírálata, Pozsony, 1872)
A görög színpad gépei (Budapest, 1875)
Faludi Ferenc mezőnyei (Budapest, 1875)
Petőfi-e vagy Arany? (Budapest, 1881)
Magyar nyomtatott munkák a XVI. és XVII. századból (Budapest, 1882)
Ágnes asszony, Arany Jánostól, értekezés - Magyar Philosophiai szemle, 1885[2]
Magyar nyelvbúvárlatok, Magyar Philosophiai Szemle, Budapest, 1885.
↑ Halálesete bejegyezve a Bp. I-III. ker. egyesített állami halotti akv. 2676/1903. folyószáma alatt.
↑ Philosophiai Szemle-1885[halott link]
Szinnyei József: Magyar írók élete és munkái XIV. (Telgárti–Zsutai). Budapest: Hornyánszky. 1914.
Magyar életrajzi lexikon I-II. Főszerk. Kenyeres Ágnes. Bp., Akadémiai Kiadó, 1967-1969.
Magyar Katolikus Lexikon. Főszerk. Diós István. Szerk. Viczián János. Bp., Szent István Társulat, 1993-.
A Pallas nagy lexikona, az összes ismeretek enciklopédiája. 1-16 k. (17-18. pótk. Szerk. Bokor József). Bp., Pallas-Révai, 1893-1904.
Új magyar életrajzi lexikon. Főszerk. Markó László. Bp., Magyar Könyvklub.
Új magyar irodalmi lexikon. Főszerk. Péter László. Bp., Akadémiai Kiadó, 1994.
A lap eredeti címe: „https://hu.wikipedia.org/w/index.php?title=Ponori_Thewrewk_Árpád&oldid=23575229”
Utoljára szerkesztve 2021. február 13., 21:20-kor
A lap utolsó módosítása: 2021. február 13., 21:20
A lap szövege CC BY-SA 3.0 alatt érhető el, ha nincs külön jelölve.